Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 –račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-IX. 2022.godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 30. rujna 2022. godine od Ministarstva financija (KLASA: 400-02/22-01/26, URBROJ: 513-05-03-22-3 od 29. lipnja 2022. godine sastavljen je Financijski izvještaj Općine Martijanec za razdoblje siječanj – rujna 2022. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Izvještaj o obvezama (Obrazac OBVEZE),
* Bilješki.

Proračun Općine Martijanec za 2022. godinu i projekcije za 2023. i 2024. godinu donesen je na 5. sjednici Općinskog vijeća Općine Martijanec održanoj dana 08. prosinca 2021. godine (Službeni vjesnik Varaždinske županije br.100/21), I. Izmjene i dopune Proračuna Općine Martijanec za 2022. godinu i projekcije za 2023. i 2024. godinu donesene su na 7. sjednici Općinskog vijeća Općine Martijanec održanoj 28 - 29. ožujka 2022. godine (Službeni vjesnik Varaždinske županije br. 27/22), II. Izmjene i dopune Proračuna Općine Martijanec za 2022. godinu donesene su na 08. sjednici Općinskog vijeća Općine Martijanec održanoj 09. svibnja 2022. godine. (Službeni vjesnik Varaždinske županije br. 43/22) te III. Izmjene i dopune Proračuna Općine Martijanec za 2022. godinu donesene su 13. rujna 2022. godine (Službeni vjesnik Varaždinske županije br. 83/22).

**2. Bilješke uz Izvještaj o prihodima i rashodima, primicima i izdacima**

**Bilješka br.1 -** Prihodi i primici /rashodi i izdaci

Ukupni prihodi i primici (šifra X678) u izvještajnom razdoblju ostvareni su u iznosu od 6.964.267,89 kn ili 15,2% manje nego u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u razdoblju od I-IX. mjeseca ostvareni su u iznosu od 6.522.019,89 kn i veći su za 13,0% u odnosu na prethodnu godinu, prihodi od prodaje nefinancijske imovine ostvareni su u iznosu od 442.248,00 kn i veći su za 585,0%, a primici od financijske imovine i zaduživanja nisu ostvareni.

Ukupni rashodi i izdaci (šifra Y345) u izvještajnom razdoblju su izvršeni u iznosu od 7.328.583,09 kn ili 7,2% više u odnosu na izvršenje u prethodnoj godini. Unutar ukupnih rashoda i izdataka, rashodi poslovanja (šifra 3) u razdoblju od I-IX. mjeseca izvršeni su u iznosu od 5.358.396,44 kn i viši su za 35,9% u odnosu na prethodnu godinu, rashodi za nabavu nefinancijske imovine (šifra 4) izvršeni su u iznosu od 1.437.689,21 kn i manji su za 50,3% u odnosu na prethodnu godinu, izdaci za financijsku imovinu i otplate zajmova (šifra 5) izvršeni su u iznosu od 532.497,44 kn. U strukturi ukupno ostvarenih rashoda i izdataka, 73,12% čine rashodi poslovanja, 19,62% rashodi za nabavu nefinancijske imovine, a izdaci za financijsku imovinu i otplate zajmova 7,26%.

**Bilješka br. 2** (šifra 6)Prihodi poslovanja

Prihodi poslovanja (šifra 6) ostvareni su u iznosu 6.522.019,89 kn. U tablici koja slijedi daje se pregled ostvarenih prihoda poslovanja za razdoblje I-IX. 2022. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Prihodi od poreza (61) | 3.487.498,73 | 53,47 |
| Pomoći iz inozemstva i od subjekata unutar općeg proračuna (63) | 1.976.915,61 | 30,31 |
| Prihodi od imovine (64) | 421.467,95 | 6,46 |
| Prihodi od upravnih i administrativnih pristojbi, pristojbi po posebnim propisima i naknada (65) | 535.396,94 | 8,21 |
| Prihodi od prodaje proizvoda i robe te pruženih usluga i prihodi od donacija (66) | 98.383,06 | 1,51 |
| Kazne, upravne mjere i ostali prihodi (68) | 2.359,60 | 0,04 |
| UKUPNO: | 6.522.019,89 | 100,00 |

Prihodi poslovanja, u odnosu na ostvarenje istog razdoblja prethodne godine bilježe povećanje za 13,0 % u odnosu na izvještajno razdoblje prethodne godine. U strukturi ovih prihoda najznačajniju stavku čine porezni prihodi s udjelom od 53,47%, slijede pomoći iz inozemstva i od subjekata unutar općeg proračuna s udjelom 30,31%, zatim prihodi od upravnih i administrativnih pristojbi i po posebnim propisima i naknada s udjelom 8,21%, zatim prihodi od imovine s udjelom od 6,46%, zatim prihodi od prodaje proizvoda i robe te pruženih usluga i prihodi od donacija s udjelom od 1,51% te kazne, upravne mjere i ostali prihodi s udjelom od 0,04%.

Prihodi od poreza (šifra 61) ostvareni su u iznosu od 3.487.498,73 kn što u odnosu na ostvarenje prethodne godine predstavlja povećanje od 29,8%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Prihodi od poreza i prireza na dohodak (šifra 611) u izvještajnom razdoblju su ostvareni u iznosu od 3.325.52,52 kn i bilježe povećanje za 29,0% u odnosu na prethodnu godinu. Do povećanja je došlo zbog primljenog većeg poreza na dohodak. Također je Općina u ovoj godini vratila beskamatni zajam koji joj je odobren zbog nedostajućih sredstava na računu FINA-e i taj iznos je prikazan na prihodima jer je prošle godine iznos koji joj je odobren beskamatni zajam storniran sa prihoda.

Porezi na imovinu (šifra 613) u izvještajnom razdoblju su ostvareni u iznosu od 139.016,79 kn i veći su za 37,9% od ostvarenja prethodne godine, a odnose se na prihode od poreza na promet nekretnina i poreza na korištenje javnih površina.

Porezi na robu i usluge (šifra 614), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 22.961,42 kn odnosno viši su za 236,1% od istog razdoblja protekle godine, a do povećanja je došlo zbog ublažavanja mjera nastalih korona virusom koje se odnose na rad u ugostiteljskim objektima pa je samim time došlo i do povećanja prometa u ugostiteljskim objektima.

Pomoći od inozemstva i od subjekata unutar općeg proračuna (šifra 63) u izvještajnom razdoblju ostvarene su u iznosu od 1.976.915,61 kn i u odnosu na prethodnu godinu smanjeni su za 12,2%, a obuhvaćaju fiskalno izravnanje iz Državnog proračuna te ostale pomoći Ministarstava koje u obračunskom razdoblju nisu primljene.

Prihodi od imovine (šifra 64) u izvještajnom razdoblju su ostvareni u iznosu od 421.467,95 kn ili 66,1% više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Prihodi od financijske imovine (šifra 641) u izvještajnom razdoblju su ostvareni u iznosu od 36,24 kn i veći su za 39,4% u odnosu na ostvarenje u prethodnoj godini, a odnosi se na pripis pasivne kamate. Prihodi od nefinancijske imovine (šifra 642) u izvještajnom razdoblju su ostvareni u iznosu od 421.431,71 kn i veći su za 66,1% u odnosu na ostvarenje u prethodnoj godini. Povećanje je vidljivo jer je ishođen puno veći iznos za pravo puta za nekretnine na kojima se nalazi EKI Hrvatskog telekoma.

Prihodi od upravnih i administrativnih pristojbi po posebnim propisima i naknade (šifra 65) u izvještajnom razdoblju su ostvareni u iznosu 535.396,94 kn i viši su u odnosu na prethodnu godinu za 0,9%. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Upravne i administrativne pristojbe (šifra 651) u izvještajnom razdoblju su ostvarene u iznosu od 104.885,61 kn i bilježe smanjenje za 10,4 %. Prihodi po posebnim propisima (šifra 652) ostvareni su u iznosu od 146.916,49 kn i bilježe povećanje od 53,8%. Do povećanja je došlo zbog uplata građana za sufinanciranje pripreme za asfaltiranje i asfaltiranje cesta.

Prihodi s osnova komunalnog doprinosa i naknade (šifra 653) u izvještajnom razdoblju ostvareni su u iznosu od 283.594,84 kn i bilježe smanjenje od 10,9% u odnosu na isto razdoblje u 2021. godini. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i robe te pruženih usluga i prihodi od donacija te povrati po protestnim jamstvima (šifra 66) ostvareni su u iznosu od 98.383,06 kn i u odnosu na prethodno razdoblje bilježe povećanje od 105,0%. Do navedenog povećanja došlo je zbog većih donacija od trgovačkih društva – donacija šljunka od Colas Mineral-a.

Kazne, upravne mjere i ostali prihodi (šifra 68) u izvještajnom razdoblju ostvareni su u ukupnom iznosu od 2.357,60 kn i veći su za 65,3% u odnosu na ostvarenje u prethodnoj godini, a odnose se na fakturu za otpadno željezo i naknadu za troškove dostave informacija.

**Bilješka br. 3** (šifra 3) RASHODI POSLOVANJA

Rashodi poslovanja (šifra 3) izvršeni su u iznosu 5.358.396,44 kn. U tablici koja slijedi daje se pregled izvršenih rashoda poslovanja za razdoblje I-IX 2022. godine.

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Rashodi za zaposlene (31) | 1.012.843,89 | 18,90 |
| Materijalni rashodi (32) | 1.821.436,33 | 33,99 |
| Financijski rashodi (34) | 31.665,74 | 0,59 |
| Subvencije (35) | 27.863,09 | 0,52 |
| Pomoći dane u inozemstvo i unutar općeg proračuna (36) | 1.217.528,00 | 22,73 |
| Naknade građanima i kućanstvima na temelju osiguranja i druge naknade (37) | 308.149,23 | 5,75 |
| Ostali rashodi (38) | 938.910,16 | 17,52 |
| UKUPNO: | 5.358.396,44 | 100,00 |

U strukturi rashoda poslovanja najznačajniju stavku čine materijalni rashodi s udjelom od 33,99%, zatim pomoći dane u inozemstvo i unutar općeg proračuna s udjelom 22,73%, slijede rashodi za zaposlene s udjelom 18,90%, zatim ostali rashodi s udjelom od 17,52%, zatim naknade građanima i kućanstvima na temelju osiguranja i druge naknade s udjelom od 5,75%. Financijski rashodi čine 0,59% ukupnih rashoda poslovanja dok subvencije participiraju s 0,52% u ukupnim rashodima poslovanja.

Rashodi za zaposlene (šifra 31) u izvještajnom razdoblju su izvršeni u iznosu 1.012.843,89 kn i u odnosu na prethodnu godinu bilježe povećanje za 16,9% zbog godišnjeg povećanja osnovice za obračun plaće. Rashodi za zaposlene obuhvaćaju plaće (bruto), doprinose na plaće i ostale rashode za zaposlene.

Materijalni rashodi (šifra 32) u izvještajnom razdoblju izvršeni su u iznosu od 1.821.436,33 kn i u odnosu na prethodnu godinu bilježe povećanje od 58,0%. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja. Do najvećeg povećanja došlo je kod usluga tekućeg i investicijskog održavanja i to zbog uređenja nerazvrstanih cesta. Veće povećanje bilježe rashodi energije zbog povećanja cijena energenata.

Financijski rashodi (šifra 34) u izvještajnom razdoblju su izvršeni su u iznosu 31.665,74 kn i bilježe povećanje za 120,8% u odnosu na izvršenje u prethodnoj godini, a obuhvaćaju bankarske usluge i kamate za primljene kredite. Do tako velikog povećanja došlo je iz razloga jer su u ovom izvještajnom razdoblju plaćene kamate po dugoročnom kreditu u iznosu od 23.092,81 kn.

Subvencije (šifra 35) su izvršene u iznosu od 27.863,09 kn i manje su za 46,4% u odnosu na isto razdoblje protekle godine, a odnose se na sufinanciranje odvoza biorazgradivog otpada.

Pomoći dane u inozemstvo i unutar općeg proračuna (šifra 36) u izvještajnom razdoblju iznose 1.217.528 kn i bilježe povećanje od 15,4%, a odnose se na prijenose proračunskom korisniku, dječjem vrtiću Vlakić Martijanec, za financiranje redovne djelatnosti iznos od 1.192.528,00 kn. Do navedenog povećanja došlo je zbog većeg broja djece koja polaze dječji vrtić i povećanja troškova poslovanja. 25.000,00 kn odnosi se na sufinanciranje Programa zaštite i očuvanja kopnene arheološke baštine – nalazište Gomila.

Naknade građanima i kućanstvima na temelju osiguranja i druge naknade (šifra 37) u izvještajnom razdoblju su izvršene u iznosu od 308.149,23 kn i bilježe povećanje od 13,0% u odnosu na izvršenje prethodne godine, a obuhvaćaju pomoći kućanstvima, sufinanciranje privatnog dječjeg vrtića i cijene prijevoza učenika.

Ostali rashodi (šifra 38) iznose 938.910,16 kn što je za 77,1% više u odnosu na prethodnu godinu. Ostali rashodi obuhvaćaju: tekuće donacije udrugama i političkim strankama, tekuće donacije sportskim društvima, isplatu jednokratnih novčanih pomoći, tekuće donacije humanitarnim organizacijama i ostale tekuće donacije.

**Bilješka br. 4** (šifra 7) PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (šifra 7) u izvještajnom razdoblju ostvareni su u iznosu od 442.248,00 kn i veći su za 585,00% u odnosu na izvještajno razdoblje prethodne godine. Navedeni prihodi ostvareni su s osnove prodaje zemljišta i nekretnina po raspisanim javnim natječajima.

**Bilješka br. 5** (šifra 4) RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (šifra 4) u izvještajnom razdoblju izvršeni su u iznosu od 1.437.689,21 kn i u odnosu na prošlu godinu bilježe smanjenje za 50,3%. Navedeni rashodi obuhvaćaju: rashode za nabavu proizvedene dugotrajne imovine i rashode za dodatna ulaganja na nefinancijskoj imovini.

Rashodi za nabavu proizvodne dugotrajne imovine (šifra 42) iznose 1.207.022,85 kn i veći su za 178,20% u odnosu na izvještajno razdoblje prethodne godine, a odnose se na: radove na uređenju nerazvrstanih cesta u G. Martijancu, izradu dokumentacije za dječje igralište u Slanju, Vrbanovcu, uređenje okoliša i vanjskih terena, pologona i učionica na otvorenom, nabava računala i računalne opreme, uredskog namještaja, uređaja, opreme te traktora za komunalne potrebe.

Rashodi za dodatna ulaganja na nefinancijskoj imovini (šifra 45) iznose 29.625,00 kn i veći su za 855,6% u odnosu na izvještajno razdoblje prošle godine.

**Bilješka br.6. (**šifra 8) PRIMICIOD FINANCIJSKE IMOVINE I ZADUŽIVANJA

Primici od financijske imovine i zaduživanja (šifra 8) u izvještajnom razdoblju nisu ostvareni.

**Bilješka br.7.** (šifra 5) IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu i otplate zajmova (šifra 5) u izvještajnom razdoblju su izvršeni u iznosu od 535.497,44 kn i odnose se na izdatke za otplatu beskamatnog zajma koji nam je odobren u 2021. godini zbog nedostajućih sredstava na računu FINA-e za povrat poreza na dohodak po godišnjoj prijavi za 2020. godinu.

**3. Bilješke uz Izvještaj o obvezama**

**Bilješka br.1**

Stanje obveza na početku izvještajnog razdoblja u obrascu Izvještaj o obvezama (šifra V001) iznosi 5.682.271,33 kn.

**Bilješka br. 2**

Stanje obveza na kraju izvještajnog razdoblja (šifra V006) iznosi 3.666.736,39 kn od čega stanje dospjelih obveza na kraju izvještajnog razdoblja (šifra V007) iznosi 57.154,91 kn, a sastoje se od slijedećih obveza:

* HRVATSKE VODE – obveza za naknadu za uređenje voda u iznosu od 24.738,04 kn,
* INSTALACIJE VAHTARIĆ - obveza za vodoinstalaterske radove na zgradi ŠNK Razvitak Čičkovina u iznosu od 12.735,76 kn,
* MARLEX d.o.o. – obveza za ugradnju PVC vrata na zgradi ŠNK Razvitak Čičkovina u iznosu od 6.838,59 kn,

Stanje nedospjelih obveza na kraju izvještajnog razdoblja (šifra V009) iznosi 3.609.579,48 kn. Glavninu tih obveza čini obveza po izdanom rješenju Hrast-Export-Puklavec za izračunatu naknadu za zadržavanje nezakonito izgrađenih zgrada i obveza po kreditu koji je podignut kod Hrvatske poštanske banke d.d. za Rekonstrukciju i dogradnju zgrade Osnovne škole Martijanec.

U Martijancu, 10.10.2022.

OPĆINSKI NAČELNIK

Branimir Nađ, mag. oec.